Megnyílt: Országosan egyedülálló turisztikai létesítményt adtak át Gyõrben
Az ország elsõ turisztikai látogatóközpontját adták át kedden Gyõrben. A Baross úti kétszintes létesítmény 227 millió forintból alakították ki a kistérség által elnyert (javarészt) uniós forrásból.
Az egykori sportboltból a sétálóutcán kialakított, 462 négyzetméteres létesítményben ajándékbolt és pénzváltó várja a turistákat, s a vendégek itt találják a Tourinform-irodát is. A kétszintes épületben (ez emeltre lifttel is feljuthatunk) érintõképernyõs rendszer segíti a látogatókat az eligazodásban. Prospektusok, a kistérséget és a várost bemutató filmvetítések, konferenciaterem található itt, valamint bemutatóhelyek, Szigetközt ismertetõ interaktív rész és pihenõsarok is rendelkezésre áll.
Sõt: egy vizuális szigetközi biciklitúrát is tehetünk az egyik helyiségben kihelyezett kerékpáron, miközben a képernyõn látjuk, éppen hol járunk.
A gyõri kistérségi társulás által elnyert pályázati támogatásból, 227 millió forintból készült el a látogatóközpont: megnyitása néhány hónapott késett. Mai átadásán Borkai Zsolt, a gyõri kistérségi társulás elnöke, Gyõr polgármestere elmondta: „a gazdasági potenciál, a kulturális fejlõdés és a helyi értékek is indokolták az országosan egyedülálló látogatóközpont megépítését." Hozzátette: a város számára jó lehetõséget nyújt a kistérség településeivel való közös marketing. Kiemelte: a vendégéjszakák száma folyamatosan növekszik, s reméli, hogy a helyieket, környékbelieket, az ország más részérõl érkezõ turistákat, s a külföldi vendégeket is sikerül majd az újonnan épült létesítménybe csábítani.
Maráczi Gábor, a Magyar Turizmus Zrt stratégiai igazgatója elsõsorban Gyõrt méltatta. „Dinamikusan fejlõdõ város, mely hangsúlyt fektet a turizmus fejlesztésére. Ebben az egyedülálló lehetõséget nyújtó látogatóközpont fontos szerepet játszhat: magas színvonalú kiszolgálást nyújt a betérõknek. Jó alapja lehet annak, hogy az itteni turizmus a városhoz hasonló dinamikában fejlõdjön" - mondta. A mai megnyitó után délután programokkal, nyereményjátékokkal várják az elsõ látogatókat.
gyõri hírek Gyõr